Z letom 2010 se je začel njegov pohod na slovenske šove iskanja talentov: najprej se je predstavil v 1. sezoni Slovenija ima talent, a ni prišel daleč. Uspešnejši je bil v Misiji Evroviziji, izboru za slovenskega predstavnika na Pesmi Evrovizije 2012 v Bakuju. Bil je eden izmed 32 izvajalcev, izbranih za oddaje v živo. V prvem krogu je zapel »Somewhere Over the Rainbow« in se po mnenju sodnikov uvrstil v naslednji krog. Izpadel je po svojem drugem nastopu (z »Empire State of Mind«). Spomladi 2013 se je vrnil na oder oddaje Slovenija ima talent, tokrat ne kot solist, temveč kot pevec skupine The SIT Group. Po uspešno prestali avdiciji so nastopili v prvem polfinalu, v katerem so zasedli 3. mesto, vendar sta v finale odšla le dva polfinalista in se tako niso uvrstili v finale.